IMH เปิดตรวจภูมิคุ้มกัน “โควิด-19” แบบ “ไดร์ฟ ทรู-บริการถึงบ้าน” ลดเสี่ยงแพร่เชื้อ
IMH ผุดบริการตรวจภูมิคุ้มกัน "โควิด-19" แบบ "ไดร์ฟ ทรู-บริการถึงบ้าน" ลดเสี่ยงแพร่เชื้อ
IMH ผุดบริการตรวจภูมิคุ้มกัน "โควิด-19" แบบ "ไดร์ฟ ทรู-บริการถึงบ้าน" ลดเสี่ยงแพร่เชื้อ
15 เม.ย. 2563

ดร.สิทธิวัตน์ กำกัดวงษ์ ประธานเจ้าหน้าที่บริหาร บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH เปิดเผยว่า จากสถานการณ์การแพร่ระบาดของ “ไวรัสโคโรนา 2019” หรือ “COVID-19” ที่แพร่ระบาดในช่วงที่ผ่านมา และมีแนวโน้มผู้ป่วยเพิ่มสูงขึ้นอย่างต่อเนื่อง
ดังนั้น IMH ซึ่งเป็นผู้เชี่ยวชาญด้านการให้บริการตรวจสุขภาพทั้งใน และนอกสถานที่ จึงได้เปิดให้บริการด้านการตรวจภูมิคุ้มกัน COVID-19 ทั้งแบบ Drive -Thru และแบบการให้บริการถึงบ้าน ในราคาแพคเกจ 850 บาท โดยสามารถสรุปผลการตรวจร่วมกับอาการของผู้ติดเชื้อ โดยแพทย์ตามข้อแนะนำจาก กรมวิทยาศาสตร์การแพทย์ ของกระทรวงสาธารณสุข
สำหรับการให้บริการตรวจภูมิคุ้มกัน COVID-19 ดังกล่าว เป็นการให้บริการเสริมในการตรวจในแบบ RT-PCR เพื่อลดอัตราการเสี่ยงของบุคลากรทางการแพทย์ และย่นเวลาการรู้ผล โดยเป็นการทดสอบอาศัยหลักทางการภูมิคุ้มกันร่างกาย ซึ่งเป็นการตรวจหา Antibody (IgM &amp;IgG) โปรตีนภูมิคุ้มกันที่ร่างกายสร้างขึ้นมาเพื่อต่อสู้กับการติดเชื้อใหม่
โดยจะทำการตรวจจากเลือด โดยการหยดลงในชุดทดสอบรวดเร็ว หากมีผลเป็นบวกจะทำการส่งต่อไปยังสถานพยาบาลเพื่อยืนยันผลด้วยวิธีมาตรฐานต่อไป หากผลเป็นลบอาจไม่ได้แปลว่าไม่ได้ติดเชื้อเสมอไป หรืออาจเป็นช่วงต้นของโรค และสามารถแพร่เชื้อได้ จึงแนะนำให้กักตัวหรือเว้นระยะทางสังคม (social distancing) อย่างน้อย 14 วัน
“ทางโรงพยาบาลเล็งเห็นความสำคัญด้านความปลอดภัยของผู้ให้บริการ และยังช่วยในด้านการลดความเสี่ยงการติดเชื้อของบุคลกรทางการแพทย์ จึงได้นำการให้บริการการตรวจภูมิคุ้มกัน COVID-19 ทั้งแบบ Drive-Thru และแบบการให้บริการถึงบ้าน เพราะเราเป็นผู้เชี่ยวชาญ และมีความพร้อมในการให้บริการในส่วนดังกล่าวอยู่แล้ว” ดร.สิทธิวัตน์กล่าว
นอกจากนี้ IMH ยังมีการให้บริการฉีดวัคซีนไข้หวัดใหญ่ 4 สายพันธุ์ ตามฤดูกาล แบบ Drive-Thru และ แบบบริการถึงบ้าน ควบคู่กับ ไปกับบริการตรวจภูมิคุ้มกัน COVID-19 อีกด้วย ซึ่งในปีที่ผ่านมาโรงพยาบาลฯ ได้ให้บริการฉีดวัคซีนไข้หวัดใหญ่ แก่ลูกค้ามากกว่า 100,000 ราย และคาดว่าในปีนี้จะมีผู้ให้บริการเพิ่มขึ้นอย่างต่อเนื่อง
อย่างไรก็ตาม จากการมุ่งเน้นกลยุทธ์การขยายฐานการให้บริการลูกค้าที่หลากหลาย และสอดคล้องกับสถานการณ์ในปัจจุบันมากขึ้น อาทิ กลุ่มลูกค้าที่เป็นประชาชนทั่วไป กลุ่มลูกค้าบริษัทองค์กรต่างๆ กลุ่มลูกค้าแรงงานต่างด้าว และลูกค้ากลุ่มประกันสังคมเพิ่มขึ้น จากการตรวจสุขภาพประจำปี และการเข้ารับตรวจจากการให้บริการใหม่อย่างการตรวจภูมิคุ้มกัน COVID-19 ส่งผลต่อภาพรวมของผลการดำเนินของบริษัทฯในปีนี้อย่างมีนัยสำคัญ